CELEX: 32012R0869
Language: et
Date: 2012-09-24 00:00:00
Title: Komisjoni rakendusmäärus (EL) nr 869/2012, 24. september 2012 , milles käsitletakse taumatiini lubamist kõikide loomaliikide söödalisandina  EMPs kohaldatav tekst

25.9.2012   
            
            
               ET
            
            
               Euroopa Liidu Teataja
            
            
               L 257/7
            
         KOMISJONI RAKENDUSMÄÄRUS (EL) nr 869/2012,
   24. september 2012,
   milles käsitletakse taumatiini lubamist kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise põhjused ja menetlused. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
            
         
               (2)
            
            
               Direktiivi 70/524/EMÜ alusel anti tähtajatu luba taumatiini kasutamiseks kõikide loomaliikide söödalisandina. Vastavalt määruse (EÜ) nr 1831/2003 artikli 10 lõikele 1 kanti see söödalisand seejärel ühenduse söödalisandite registrisse kui olemasolev toode.
            
         
               (3)
            
            
               Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taumatiini kui kõikide loomaliikide söödalisandi uuesti hindamiseks taotlus, milles sooviti, et kõnealune söödalisand liigitataks söödalisandite kategooriasse „organoleptilised lisandid”. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 6. septembri 2011. aasta arvamuses (3) järeldusele, et kavandatud kasutustingimuste korral ei avalda taumatiin kahjulikku mõju loomatervisele, inimeste tervisele ega keskkonnale ning et see on tõhus lõhna- ja maitseaine. Toiduohutusamet järeldas, et kasutajate ohutusega ei teki probleeme, kui rakendatakse asjakohaseid kaitsemeetmeid. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Taumatiini hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse aine kasutamiseks käesoleva määruse lisas esitatud tingimustel.
            
         
               (6)
            
            
               Kuna taumatiini lubamise tingimusi muudetakse ja kuna puudub otsene kohene mõju ohutusele, siis tuleks enne loa andmist lasta piisavalt aega mööduda, et huvitatud isikud saaksid ennast ette valmistada loa andmisest tulenevate uute nõuete täitmiseks Lisaks on asjakohane ette näha üleminekuperiood direktiivi 70/524/EMÜ alusel lubatud olemasolevate taumatiini varude ja taumatiini sisaldava sööda ärakasutamiseks.
            
         
               (7)
            
            
               Ettevõtjate jaoks on ülearu keerukas kohandada korduvalt ja ühe päevaga sellise sööda märgistust, mis sisaldab erinevaid söödalisandeid, millele on üksteise järel antud luba vastavalt määruse (EÜ) nr 1831/2003 artikli 10 lõikes 2 sätestatud menetlusele ning mille puhul tuleb täita uusi märgistamise eeskirju. Seega on asjakohane näha ette aeg märgistuse sujuvaks muutmiseks, et vähendada ettevõtjate halduskoormust.
            
         
               (8)
            
            
               Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Luba
   Lisas kirjeldatud ainet taumatiin, mis kuulub söödalisandite kategooriasse „organoleptilised lisandid” ja funktsionaalrühma „lõhna- ja maitseained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Märgistamisnõuded
   Taumatiini sisaldav sööt märgistatakse käesoleva määruse kohaselt hiljemalt 25. maiks 2013.
   Samas võib taumatiini sisaldavat ja direktiivi 70/524/EMÜ kohaselt enne 25. maid 2013 märgistatud sööta turule viia, kuni varud on ammendatud.
   Artikkel 3
   Üleminekumeetmed
   Käesoleva määruse jõustumise kuupäeval olemasolevaid taumatiini ja taumatiini sisaldava sööda varusid võib jätkuvalt turule viia ja kasutada direktiivis 70/524//EMÜ sätestatud tingimuste kohaselt, kuni need on ammendatud.
   Artikkel 4
   Jõustumine
   Käesolev määrus jõustub 25. novembril 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. september 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  EFSA Journal 2011; 9(9):2354.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg toimeainet 12 % niiskusesisaldusega täissööda kg kohta
               
            
                  
                     Organoleptiliste lisandite kategooria. Funktsionaalrühm: lõhna- ja maitseained
                  
               
            
                  2b957
               
               
                  —
               
               
                  Taumatiin
               
               
                  
                               
                           
                           
                              
                                 Söödalisandi koostis
                              
                              taumatiin
                           
                        
                               
                           
                           
                              
                                 Toimeaine kirjeldus
                              
                              
                                 Thaumatococcus daniellii (Benth) loodusliku vormi seemnerüüdest eraldatud proteiiniid taumatiin I ja taumatiin II.
                              
                                          1.
                                       
                                       
                                          EINECSi nr 258-822-2
                                       
                                    
                                          2.
                                       
                                       
                                          Keemiline valem: 207 aminohappest koosnev polüpeptiid.
                                       
                                    
                                          3.
                                       
                                       
                                          Suhteline molekulmass: taumatiin I: 22209, taumatiin II: 22293
                                       
                                    
                                          4.
                                       
                                       
                                          Analüüs: sisaldab lämmastikku vähemalt 16 % kuivainest, mis vastab vähemalt 94 % valgusisaldusele.
                                       
                                    
                                          5.
                                       
                                       
                                          Puhtus
                                          
                                                      5.1.
                                                   
                                                   
                                                      Süsivesikud: mitte üle 3 % kuivainest.
                                                   
                                                
                                                      5.2.
                                                   
                                                   
                                                      Sulfaattuhk: mitte üle 2 % kuivainest.
                                                   
                                                
                                                      5.3.
                                                   
                                                   
                                                      Alumiinium: mitte üle 100 mg/kg kuivainest.
                                                   
                                                
                                    
                        
                               
                           
                           
                              
                                 Analüüsimeetod
                                  (1)
                              
                              Taumatiini kindlaksmääramine söödalisandis: lämmastikusisalduse määramine söödalisandis Kjeldahli meetodiga (FAO/WHO ühise lisaainete eksperdikomisjoni monograafia taumatiini kohta. 2006. Taumatiin. Spetsifikatsiooni rubriik).
                           
                        
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Soovitatav kasutada kuni 5 mg täissööda kg kohta.
                           
                        
                              3.
                           
                           
                              Kasutajate ohutus: käitlemisel kasutada respiraatorit, kaitseprille ja nahakaitsevahendeid.
                           
                        
               
                  25. november 2022
               
            
         (1)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx